- תְהִלִּים
- <
- 11
- >

11
1 למנצח לדוד ביהוה חסיתי איך תאמרו לנפשי נודו הרכם צפור׃ 2 כי הנה הרשעים ידרכון קשת כוננו חצם על יתר לירות במו אפל לישרי לב׃ 3 כי השתות יהרסון צדיק מה פעל׃ 4 יהוה בהיכל קדשו יהוה בשמים כסאו עיניו יחזו עפעפיו יבחנו בני אדם׃ 5 יהוה צדיק יבחן ורשע ואהב חמס שנאה נפשו׃ 6 ימטר על רשעים פחים אש וגפרית ורוח זלעפות מנת כוסם׃ 7 כי צדיק יהוה צדקות אהב ישר יחזו פנימו׃

- תְהִלִּים
- <
- 11
- >

Public Domain